CELEX: 62010CA0409
Language: sk
Date: 2011-12-15 00:00:00
Title: Vec C-409/10: Rozsudok Súdneho dvora (prvá komora) z  15. decembra 2011 (návrh na začatie prejudiciálneho konania, ktorý podal Budesfinanzhof — Nemecko) — Hauptzollamt Hamburg-Hafen/Afasia Knits Deutschland GmbH [Spoločná obchodná politika — Preferenčný systém pre výrobky s pôvodom v afrických, karibských a tichomorských štátoch (AKT) — Nezrovnalosti zistené pri šetrení Európskeho úradu pre boj proti podvodom (OLAF) vo vyvážajúcom štáte AKT — Dodatočné vyberanie dovozného cla]

11.2.2012   
            
            
               SK
            
            
               Úradný vestník Európskej únie
            
            
               C 39/5
            
         Rozsudok Súdneho dvora (prvá komora) z 15. decembra 2011 (návrh na začatie prejudiciálneho konania, ktorý podal Budesfinanzhof — Nemecko) — Hauptzollamt Hamburg-Hafen/Afasia Knits Deutschland GmbH
   (Vec C-409/10) (1)
   
   (Spoločná obchodná politika - Preferenčný systém pre výrobky s pôvodom v afrických, karibských a tichomorských štátoch (AKT) - Nezrovnalosti zistené pri šetrení Európskeho úradu pre boj proti podvodom (OLAF) vo vyvážajúcom štáte AKT - Dodatočné vyberanie dovozného cla)
   2012/C 39/07
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Budesfinanzhof
   
      Účastníci konania pred vnútroštátnym súdom
   
   
      Žalobca: Hauptzollamt Hamburg-Hafen
   
      Žalovaná: Afasia Knits Deutschland GmbH
   
      Predmet veci
   
   Návrh na začatie prejudiciálneho konania — Bundesfinanzhof — Výklad článku 32 protokolu č. 1 týkajúceho sa definície pojmu „pôvodné výrobky“ a metód administratívnej spolupráce Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 (Ú. v. ES L 317, s. 3; Mim. vyd. 11/035, s. 3), ako aj článku 220 ods. 2 písm. b) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, s. 1; Mim. vyd. 02/004, s. 307) — Vývoz textílií vyrobeného v Číne z Jamajky do Európskej únie — Následné overenie dokladu o pôvode vykonané OLAF a nie colnými orgánmi vyvážajúceho štátu, ako je stanovené v uvedenom protokole č. 1 — Ochrana prípadnej legitímnej dôvery dovozcu
   
      Výrok rozsudku
   
   
               1.
            
            
               Článok 32 protokolu č. 1 prílohy V k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej podpísanej v Cotonou 23. júna 2000 a schválenej v mene Spoločenstva rozhodnutím Rady 2003/159/ES z 19. decembra 2002 sa má vykladať v tom zmysle, že výsledky následného overenia, ktoré sa týka správnosti pôvodu tovaru uvedeného v osvedčeniach EUR.1 vydaných štátom AKT a ktoré v podstate spočíva v šetrení vedenom v tomto štáte a na jeho pozvanie Komisiou, konkrétne Európskym úradom pre boj proti podvodom, zaväzujú orgány členského štátu, do ktorého bol tento tovar dovezený, ak bol týmto orgánom doručený dokument jasne uznávajúci, že uvedený štát AKT prijal tieto výsledky za svoje vlastné, čo musí posúdiť vnútroštátny súd.
            
         
               2.
            
            
               Článok 220 ods. 2 písm. b) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, zmeneného a doplneného nariadením Európskeho parlamentu a Rady (ES) č. 2700/2000 zo 16. novembra 2000, sa má vykladať v tom zmysle, že v situácii, v ktorej osvedčenia EUR.1 vydané na účely dovozu tovaru do Európskej únie sú zrušené vzhľadom na nezrovnalosti, ktorými je poznačené vydanie týchto osvedčení, a tiež vzhľadom na to, že preferenčný pôvod, ktorý je na nich uvedený, nemohlo následné overenie potvrdiť, dovozca nemôže namietať proti dodatočnému vyberaniu dovozného cla s tvrdením, že nemožno vylúčiť, že niektoré tieto tovary v skutočnosti majú uvedený preferenčný pôvod.
            
         
      (1)  Ú. v. EÚ C 274, 9.10.2010.